94. schôdza NR SR - 8.deň - A. dopoludnia
Dátum: 2023-06-23
Poslanec: Kavecká, Monika (OĽANO)
Druh vystúpenia: Vystúpenie v rozprave

105. Ďakujem veľmi pekne. Začnem tým, že mám veľa otázok na pani predkladateľku, pretože už v tejto rozprave skutočne odznelo všetko od emócií, vášní aj od priamych argumentov, faktov proste a ideme tu naozaj v dvoch paralelných svetoch. Jeden svet, ten náš, ktorý sa snaží pani poslankyni vysvetliť, že proste nám podsúva rôznym spôsobom, niekedy si myslím až takým zákerným, jej pravdy a jej presvedčenia... (Ruch v sále.) Nech sa, prosím vás pekne, nehádajú a ne... to... (Prerušenie vystúpenia predsedajúcim.) Blanár, Juraj, podpredseda NR SR 106. Nepočujem tú hádku až sem, pani poslankyňa Kavecká, ale musia to oni vyhodnotiť. Nech sa páči, pokračujte. Kavecká, Monika, poslankyňa NR SR 107. To mne je jedno, ale, prosím vás pekne, akože veď to ruší... (Prerušenie vystúpenia predsedajúcim.) Blanár, Juraj, podpredseda NR SR 108. No, to sa tu už stáva bežne v tomto pléne počas tohto volebného obdobia, bohužiaľ, že sa bývalí koaliční partneri hádajú. (Hovorené súbežne s rečníkom.) Kavecká, Monika, poslankyňa NR SR 109. No, bohužiaľ, no dobre, tak nech si pani predkladateľka svojím správaním (hovorené súbežne s predsedajúcim), áno, robí, čo chce, pretože skutočne si robí, ale práve toto sú tie dva svety. Ten, ktorý sa skutočne žije, a ten, ktorý sa vytvára. Mne veľmi vadí napríklad na ľuďoch, ktorí chcú dosiahnuť nejaké svoje záujmy, tak útočia na tých, ktorí chcú argumentovať, ktorí chcú vecne riešiť určité veci, a proste nedajú im priestor. Robia všemožné pokútne spôsoby, výsmechy a útoky a, a proste tie postoje majú také zvláštne. A tu by sa nehodilo už, nehovorím o pléne Národnej rady. Tie dva svety sú skutočne zlé, a tuto nachádzame problém sveta zdravotníkov, tých ľudí, ktorí to myslia so zdravotníctvom úprimne, a ľudí, ktorí sa len hrajú na zdravotníkov alebo menia hru na zdravotníkov a dostávajú sa do takej paralely, že v podstate neviem si ani predstaviť, či... (ruch v sále) to je teraz v súlade s rokovacím poriadkom... (Rečníčka sa obrátila k predsedajúcemu. Prerušenie vystúpenia predsedajúcim.) Blanár, Juraj, podpredseda NR SR 110. Tak v poriadku, prerušujem rokovanie, kým sa nevráti pani poslankyňa Bittó Cigániková, ktorá je predkladateľkou, rešpektujem nejaké technické prestávky, avšak telefonáty asi nie. Kavecká, Monika, poslankyňa NR SR 111. Telefonáty ani asi nie, no. (Hovorené súbežne s predsedajúcim.) Blanár, Juraj, podpredseda NR SR 112. Takže počkáme, kým pani Bittó Cigániková príde. Kavecká, Monika, poslankyňa NR SR 113. To je smutné. (Krátka pauza pre neprítomnosť predkladateľky.) Už, už radšej tú anatómiu by si mohla opakovať, nie? (Reakcie z pléna.) Ale to je... zase nebuďme takí zlí. Buďme radi za každého jedného zdravotníka, ktorý bude štúdiom odborne spôsobilý. (Reakcie z pléna.) Hej, hej, to, samozrejme, to... (Reakcie z pléna.) Nie, to ja nechcem útočiť, akože ja chcem sa iba naozaj opýtať na... čože? Ako? Blanár, Juraj, podpredseda NR SR 114. Budeme pokračovať v prerušenom bode, pani poslankyňa Kavecká, môžete pokračovať. (Ruch v sále.) Pokračujte, pani poslankyňa Kavecká. Kavecká, Monika, poslankyňa NR SR 115. Ďakujem veľmi pekne. Som rada, že je tu pani predkladateľka, pretože mám naozaj aj na ňu nejaké otázky. A viete, tým pádom, že strana SaS, teda aj iné strany nezahlasovali pri zákone o poskytovateľoch zdravotnej starostlivosti za to, aby sme zlepšili podmienky zdravotníckych pracovníkov, aby sme odstránili nespravodlivosť, aby sme prinavrátili také podmienky, aby boli motivujúce, aby išli vykonávať prácu do našich nemocníc a k našim chorým pacientom, tak strana SaS nezahlasuje, pretože aj napriek tomu, že sme sa predtým dohodli a nebol s tým problém, tak ješitným spôsobom si povedali, že my za to nezahlasujeme, lebo vy nám nezahlasujete za zákon č. 581, ktorý vlastne dáva, zvyšuje zisky zdravotným poisťovniam z verejného zdravotného poistenia, čo už tu odznelo mnoho argumentov, a mne tie moje kolegyne píšu, podporujú nás v tom, aby sme naozaj vytvárali tie spravodlivé podmienky. A napríklad mám veľa dotazov od kolegýň, že ony sa chcú dovzdelávať, chcú študovať vysokú školu, ale sú na materskej dovolenke. A toto na fakultách proste nie je možné. Je to takisto nespravodlivosť, ktorá, ktorá je dosť závažná, a ja by som ju veľmi rada odstránila, pretože by som sa chcela tomu venovať, že predsa keď chce každý jeden človek sa dovzdelávať alebo chce získať vyššiu odbornosť zdravotníctva, a my tie profesie potrebujeme, tak by sme im mali vytvoriť podmienky. Ja keď som mala predchádzajúcu písomnú rozpravu, sa tu pani kolegyňa učila anatómiu, pretože má skúšku, pretože chodí na ošetrovateľstvo, chce sa stať zdravotnou sestrou, alebo získať teda aspoň to štúdium, a mala som na ňu takú otázku, či chodí teda k denných, dennou formou alebo externou. Viem, že zo zákona externou formou nemôže ísť, lebo by musela teda pracovať v zdravotníckom zariadení, a, bohužiaľ, nemá odvahu na to mi odpovedať. A viete, prečo tú odvahu nemá? Pretože ona asi úprimne nechce vykonávať toto povolanie, pretože nie je odkázaná na to. Vždy bola vo sfére podnikania, podnikateľských záujmov, má záujem dávať zisky zdravotným poisťovniam a ani tejto rozprave nevenuje žiadnu pozornosť ani úprimný záujem. Ale práve tých zdravotníckych pracovníkov toto veľmi zaujíma, pretože to cítia ako veľkú nespravodlivosť, keď sestra po desiatich rokoch praxe otehotnie, je na materskej a nemôže sa ani dovzdelávať, pretože viete, čo je argument na tej vysokej škole, že proste musí mať tú prax, 50 hodín za semester, musí mať v podstate určité kritériá. Pani poslankyňa Cigániková napríklad nechodí na zdravotnícky výbor. Neplní si prácu poslanca. Príde možno na hlasovanie párkrát do parlamentu iba vtedy, keď ju to zaujíma, napríklad pri zákone 581, kedy treba zvýšiť zisky zdravotných poisťovní. Ale kedy stíha teda potom aj študovať? Prečo sú diskriminované ostatné študentky, keď sú na materskej dovolenke a nemôžu študovať, ale pani poslankyňa, ktorá má nadštandardný príjem, ktorá tu veľmi rada poukazuje na to, že my narábame s peniazmi nie našimi, ale z rozpočtu, zo štátneho rozpočtu, zo štátnych peňazí, využíva tento systém, že berie štátne peniaze a získava vzdelanie, a to ešte neviem a rada by som bola, keby mi to aj odpovedala, že či to štúdium denné má platené, či si ho platí, alebo využíva dvakrát štátny systém, že teda je aj poslankyňa Národnej rady a ešte má zadarmo platené aj štúdium denné. Pretože iba denné štúdium, pokiaľ zamestnávateľ, pokiaľ zam... teda študent nemá ešte vyštudované, alebo občan Slovenskej republiky ani raz denné štúdium v... vysokého ško... vysokého školstva, tak má umožnené zadarmo, pretože to štúdium je zadarmo. Ale to je normálne taká pragmatická otázka, neberte to ako útočenie, ale je to iba poukázanie na to, že teda či má odvahu to povedať, alebo nie, prečo, pretože získala mandát poslanca Národnej rady a mala by teda ten mandát aj využívať a chceme zistiť toto, pretože vieme od jej kolegýň, študentiek, že v podstate má určité benefity možno aj na tej fakulte, napríklad môže parkovať na VIP miestach a takéto. Je to také úbohé možno z mojej strany, ale je to na priblíženie tej situácie, že keď máte peniaze a máte na to, môžete aj študovať, lebo mnohí by išli veľmi radi študovať do dennej formy, ale musia chodiť do práce, aby vôbec prežili. A to je ten status zdravotníckeho pracovníka, pretože strana SaS nezahlasovala ani za to, aby tie materské dovolenky a rodičovské dovolenky tí zdravotníci mali priznané. A to je smutné. Práve preto na to poukazujem, že oni na tých materských sa ne môžu ani dovzdelávať a ani im to potom sa neráta v praxi. Je to za... (Reakcia z pléna.) Áno, presne tak, je to tak. A toto je smutné. Napriek tomu, že bola tá dohoda. Takže ja vás prosím možno aj takýmto štýlom, zahlasujte potom aj pre tých zdravotníckych pracovníkov, aby táto nespravodlivosť bola odstránená, aby sme mali dostatok zdravotníckych pracovníkov, aby sme mali ľudí, ktorí sú motivovaní ísť vykonávať takéto ťažké, obetavé povolanie. A myslím si, že keď aj vaša kolegyňa konkrétne študuje tento odbor ošetrovateľstva a určite chce vykonávať takéto ťažké a obetavé zamestnanie, tak vás prosím, odstráňte tie nespravodlivosti. A možno na margo toho, že pri zákone 581 my určite nezahlasujeme za to, aby sa z verejného zdravotného poistenia platili zisky súkromných zdravotných poisťovní a nešli tie peniaze pre pacientov, tak takýmto spôsobom aj ja úprimne som vďačná, že ktokoľvek chce ísť študovať prácu zdravotníckeho pracovníka, konkrétne sestru a pôrodnú asistenciu, pretože tým profesií máme najmenej. A na nich stojí, doslova na nich stojí celý systém zdravotníctva. A vidíme to, že poukazuje už aj Rada pre rozpočtovú zodpovednosť, že v podstate bude to veľký problém, a v budúcnosti, a keďže ste naozaj ekonómovia, nás to bude stáť omnoho viac. Omnoho viac, lebo nedokážeme tých našich vyštudovaných profesných pracovníkov vrátiť zo zahraničia sem. Len preto, že my povýšime zisk zdravotných poisťovní nad statočnú odmenu za statočnú prácu. Nič viac, nič menej. Ďakujem.